
KLASA:007-04/23-01/4
URBROJ: 2168/01-57-83-4/1-23-
Pula,  28. srpnja 2023. godine

Zapisnik sa 26. sjednica Upravnog vijeća
održane 28. srpnja 2023.g. s početkom u 12:00 sati 

PRISUTNI ČLANOVI: dr.sc. Ezio Pinzan, izv.prof.dr.sc. Ticijan Peruško, izv.prof.dr.sc. Valter Boljunčić, Sanja Grbac Babić, Ivan Beletić Tatić
OSTALI PRISUTNI: Dekan dr.sc. Daglas Koraca, Jelena Glavaš 
ZAPISNIČAR: Jelena Glavaš 
Sjednicom predsjedava dr.sc. Ezio Pinzan. Sjednica započinje u 13:00. Predsjednik ustanovljava da je ostvaren kvorum, te da će sjednica Upravnog vijeća ima potrebnu većinu pa će sve odluke koje se donesu biti pravovaljane. 

Predsjedavajući predlaže sljedeći  
DNEVNI RED
1. Prihvaćanje zapisnika sa 25. sjednice Upravnog vijeća Veleučilišta;
2. Odluka o usvajanju izvještaja o izvršenju financijskog plana 01.01.2023.-30.06.2023.;
3. Odluka o izmjenama i dopunama financijskog plana 2023.g.;
4. Razno.

Predsjednik utvrđuje da je jednoglasno usvojen dnevni red.

Ad 1.)
Prihvaćanje zapisnika s 25. sjednice Upravnog vijeća Veleučilišta;
Predsjednik otvara raspravu o zapisniku sa 25. sjednice Upravnog vijeća Veleučilišta održane 17. srpnja 2023. g., a koji je članovima dostavljen putem elektroničke pošte.
Kako nije bilo primjedbi, Predsjednik daje navedeni zapisnik na glasanje.
Članica Sanja Grbac Babić ostaje suzdržana zbog ne prisustva na navedenoj sjednici, dok ostali članovi izražavaju svoju suglasnost.

Ad 2.)
Odluka o usvajanju izvještaja o izvršenju financijskog plana 01.01.2023.-30.06.2023.;
Predsjednik otvara raspravu te riječ prepušta dekanu. 

Dekan dr.sc. Daglas Koraca poziva Voditeljicu financijsko računovodstvene službe Marilenu Radolović da pristupi sjednici. U prostoriju pristupa Marilena Radolović koja upoznaje prisutne detaljno sa svim aktivnostima koji su provedeni u prvih 6 mjeseci a koji se tiču nastave, gospodarstva, novih projekata, itd. Vezano za redovnu djelatnost upoznaje prisutne da su u tijeku upisi za ljetni upisni rok, upoznaje prisutne da se izvode 4 studijska programa ( prijeddiplomski stručni studij Mehatronika i Menadžment u gastronomiji i kultura hrane te diplomski stručni studij Mehatronika i Kreativni menadžment u procesima). Voditeljica detaljno obrazlaže ostvarene vlastite prihode, prihode iz nadležnog proračuna Istarske županije te pomoći u sklopu kojeg se nalaze projekti WildBioAdapt, Erasmus te HATCH. U sklopu predmetnih projekata ostvareno je 48.000,00 €, te se još potražuje 40.000,00 € u sklopu projekta WIldBioAdapt.
U prostoriju pristupa Ivan Beletić-Tatić.
Vezano za projekt HATCH, upoznaje prisutne da se potražuje još 59.000,00 € od strane INTERREG koji je isfinanciran dijelom iz vlastitih a dijelom iz županijskih sredstava. Što se tiče Erasmusa umanjen je planirani dio iznosa, zbog isteka natječaja u rujnu, te se planirana sredstva neće moći utrošiti. Vezano za rashode za prvih šest mjeseci iznose 357.072,17 €. Voditeljica detaljno obrazlaže rashode prikazane u dostavljenoj tablici.

Predsjednik zatvara raspravu te daje navedenu točku na glasanje. Predsjednik utvrđuje da je jednoglasno usvojena Odluka o usvajanju izvještaja o izvršenju financijskog plana 01.01.2023.-30.06.2023.


Ad 3.)
Odluka o izmjenama i dopunama financijskog plana 2023.g.;
Predsjednik otvara raspravu te riječ prepušta voditeljici financijsko računovodstvene službe Marileni Radolović. Imenovana upoznaje prisutne da su glavna obilježja predloženih izmjena i dopuna jesu prihodi iz proračuna za obnovu zgrade iznose 170.000,00 € (u osnovnom planu je osigurano 39.817,00 €). U slijedećem rebalansu potrebno je uvrstiti dodatnih 65.000,00 € za ishodovanje potrebnih priključaka od HEP-a i Vodovoda vezano za obnovu zgrade „stare kirurgije“ , te dodatnih 10.000,00 € za izradu geodetskog elaborata, idejnog tješenja te elaborata procjene vrijednosti dodatnih čestica kojima će se povećati opseg čestice kako bi se zadovoljili urbanistički uvjeti neophodni kod ishodovanja građevinske i lokacijske dozvole. Upoznaje prisutne da je u slijedećm rebalansu potrebno uvrstiti 94.280,00 € kojima će se pokriti razlika u povećanju osnovica plaće, naknade prijevoza i ostale rashode za zaposlene sukladno aneksima Kolektivnih ugovora od siječnja 2023.g.  Upoznaje prisutne da financijski plan nije dopunjen novim projektima jer se još čekaju rezultati natječaja na koje je aplicirano.

Predsjednik zatvara raspravu te daje navedenu točku na glasanje. Predsjednik utvrđuje da je jednoglasno usvojena Odluka o izmjenama i dopunama financijskog plana 2023.g.



Ad. 4.)
Razno;
[bookmark: _GoBack]Pod točkom razno dekan upoznaje prisutne o puknuću vanjskog stakla.




Predsjednik zaključuje sjednicu u 13:15.

Predsjednik Upravnog vijeća
dr.sc. Ezio Pinzan

